в приложение II
 Приложение II:
 Списък на видовете обработка или преработка, които се изисква да бъдат извършени върху материали без произход, за да може произведеният продукт да придобие статут на продукт с произход
 Приложение III:
 Образци на сертификат за движение EUR.1 и заявление за издаване на сертификат за движение EUR.1
 Приложение IV:
 Текст на декларацията върху фактура
 Съвместни декларации
 Съвместна декларация относно Княжество Андора
 Съвместна декларация относно Република Сан Марино
 Съвместна декларация относно преразглеждането на правилата за произход, които се съдържат в настоящия протокол
 ДЯЛ I
 ОБЩИ РАЗПОРЕДБИ
 Член 1
 Определения
 За целите на настоящия протокол:
 а)
 „производство“ означава всякакъв вид обработка или преработка, включително сглобяване или специфични операции;
 б)
 „материал“ означава всяка съставка, суровина, компонент или част и т.н., използвани при производството на продукта;
 в)
 „продукт“ означава продуктът, който се произвежда, дори ако целта на производството му е последващо използване в друга производствена операция;
 г)
 „стоки“ означава както материали, така и продукти;
 д)
 „митническа стойност“ означава стойността, определена съгласно Споразумението за прилагане на член VII от Общото споразумение за митата и търговията (1994 г.) (наричано по-долу „Споразумение на СТО за митническо остойностяване“);
 е)
 „цена франко завода“ означава цената „ex works“ (франко завода), платена за продукта на производителя в Европейския съюз или в Украйна, в чието предприятие е извършена последната обработка или преработка, при условие че цената включва стойността на всички използвани материали, намалена с всички вътрешни данъци, които са или могат да бъдат възстановени, когато полученият продукт бъде изнесен;
 ж)
 „стойност на материалите“ означава митническата стойност в момента на вноса на използваните материали без произход или, ако това не е известно и не може да бъде определено, първата проверима цена, заплатена за материалите в Европейския съюз или в Украйна;
 з)
 „стойност на материалите с произход“ означава стойността на тези материали, както е определена в буква ж), приложена mutatis mutandis;
 и)
 за „добавена стойност“ се приема цената франко завода, намалена с митническата стойност на всеки от вложените материали с произход от другите държави, посочени в членове 3 и 4 от настоящия протокол, или, когато митническата стойност не е известна или не може да бъде определена, първата проверима цена, заплатена за материалите в Европейския съюз или в Украйна;
 й)
 „глави“ и „позиции“ означава главите и позициите (четирицифрени кодове), използвани в номенклатурата, съставляваща Хармонизираната система за описание и кодиране на стоките, наричана в настоящия протокол „Хармонизираната система“ или „ХС“;
 к)
 „класиран“ се отнася до класирането на продукт или материал в определена позиция;
 л)
 „пратка“ означава продукти, които са изпратени едновременно от един износител до един получател или са обхванати от единен транспортен документ, обхващащ техния превоз от износителя до получателя, или, при липса на такъв документ, от една-единствена фактура;
 м)
 понятието „територии“ включва териториалните води.
 ДЯЛ II
 ОПРЕДЕЛЕНИЕ НА ПОНЯТИЕТО „ПРОДУКТИ С ПРОИЗХОД“
 Член 2
 Общи изисквания
 1. За целите на прилагането на настоящото споразумение следните продукти се считат за продукти с произход от Европейския съюз:
 а)
 продукти, изцяло получени в Европейския съюз по смисъла на член 5 от настоящия протокол;
 б)
 продукти, получени в Европейския съюз, включващи материали, които не са